Publication: Magyar Közlöny
Issue: MK-2001-44 (Year: 2001, Number: 44)
Era: 1990-2004
Section: 9/1998. (I. 23.) Korm. rendeletet (a továbbiakban: R.) a
Paragraph Index: 251

1. § Az R. 15. §-a az alábbi (10) bekezdéssel egészül ki: „(10) A Belügyminisztérium és a szakminisztériumok — a Belügyminisztérium koordinálása mellett — az igénylés (megvalósíthatósági tanulmány, beruházási koncepció, igénybejelentés, illetve a kapcsolódó egyéb dokumentumok) szabályszerűségét, valamint a támogatás rendeltetésszerű felhasználását ellenőrizhetik. Az ellenőrzés eredményéről tájékoztatják a helyi önkormányzatot, javaslatot tehetnek a hiányosságok megszüntetésére, kezdeményezhetik, hogy a képviselő-testület tárgyalja meg az ellenőrzés tapasztalatait. Jogszabálysértés esetén a szakminisztérium tájékoztatja a Belügyminisztériumot. A Belügyminisztérium írásbeli felhívást tesz az önkormányzat felé a jogszabálysértés megszüntetésére. A Belügyminisztérium kezdeményezheti a beruházási koncepció, illetve az igénybejelentés elutasítását, ellenőrzést az Állami Számvevőszéknél, és az ellenőrzés megállapításától függően intézkedik a támogatás folyósításának felfüggesztéséről, felhívja az önkormányzatot az előirányzatról történő lemondásra és visszafizetésre.”

Source: https://magyarkozlony.hu/hivatalos-lapok/f2d183cfd0b272b10513b6a22f40023884b544c8/dokumentumok/2c8f25375739e743cee30a68022ffe3172c4c8b3/letoltes